GiliGold/VAD_KnessetCorpus huggingface dataset:
יאיר גלר: אם עד לפני שש-שבע שנים ההרתעה הייתה במקום הראשון מבחינת מניעה של שימוש בסמים.
יאיר גלר: היום ההרתעה ירדה למקום שלישי לאחר נזקי מוח, כלומר אנחנו מצליחים להעביר לבני נוער, אני מדבר במיוחד על בני הנוער משום שהם בעיקר מבחינתנו לפחות, עיקר העשייה היום.
יאיר גלר: הרי בני הנוער אומרים שההרתעה ירדה למקום שלישי, במקום הראשון  אלו הנזקים הבריאותיים, במקום שני נזקים משפחתיים והורים, והרתעה כאמור ירדה למקום השלישי.
טלב אלסאנע: לא העונש?
יאיר גלר: העונש הפך להיות משהו אחר.
יאיר גלר: הילדים האלה גדלים ואנחנו תמיד שוכחים שהחבר'ה האלה כשאנחנו מדברים איתם הם בני חמש עשרה-שש עשרה, אבל אנחנו כבר עברנו מאז שש-שבע שנים והחבר'ה האלה כבר בני עשרים ושתיים-שלוש, חלקם עובר כבר לסחר.
יאיר גלר: כל הנושא של תפיסת הסמים הופך להיות מבחינתם יותר קל, יותר ליברלי, יותר נוח והוא לא משמש כאיזה מרכיב מאוד מאוד משמעותי לרעה כפי שאנחנו רוצים שזה יתפס.
יאיר גלר: אנחנו סבורים שלמרכיב ההרתעה שקשורים אליו המשטרה ובתי משפט יש לו מסר מאוד מאוד משמעותי.
יאיר גלר: אתה כבר ציינת את זה יותר מפעם אחת בדברים שאמרת.
יאיר גלר: הדבר השני שאנחנו רוצים לציין, וכאן כן אפשר לקחת את הנושא הסטטיסטי, אני יכול להסכים עם כבוד השופט משה גל ועם כבוד המשפטנים ועורכי הדין שדיברו כאן, על נושא שהסטטיסטיקה שהוא קצת מראה מידה מסוימת.
יאיר גלר: אם בשנת 198 50% מהתיקים בנושא סחר הגיעו למחוזי והיום מגיעים 4,5%-5% זה נתון חד משמעי, יש לנו מחקר מאוד בדוק.
יאיר גלר: בשנת 1988 50% מהתיקים, בשנת 2000 %5 מהתיקים.
יאיר גלר: המחוזי מתייחס הרבה יותר בחומרה ויש לנו כאן, שוב בלי להיכנס למקרה פרטני כזה או אחר.
טלב אלסאנע: זו לא בעיה של מערכת בתי המשפט, מי שמחליט ללכת למחוזי או לבית משפט השלום זו הפרקליטות.
יאיר גלר: אני מניח את הנתון על השולחן כי  זה יכול להיות כהמלצה, צריך לשנות את הנושא של כמות הסם.
טלב אלסאנע: זה שזה צו לא אומר שזה תורה מסיני, לא אומר שזה נכון, לא אומר שזה צודק.
טלב אלסאנע: אם הבעיה עם הצו שצריך לשקול אותו ולבחון.
יפעת רווה: השאלה היא, האם זו אותה מערכת נתונים, אולי זה שונה, אולי יש יותר שימוש בסמים מהחזקה של סמים.
יפעת רווה: צריך לבדוק.
יפעת רווה: מספר התיקים שהגיעו עדיין לא אומר שסוגי העבירות לא השתנו בצורה שהרבה יותר תיקים מגיעים לשלום בגלל שיש יותר שימוש והחזקה.
יפעת רווה: למה להפוך את זה?
יפעת רווה: צריכים לבדוק את הנושא.
טלב אלסאנע: גם הנחה כזו וגם הנחה אחרת נכונה באותה מידה.
יפעת רווה: אי אפשר לצאת מנקודת הנחה שאלו אותם תיקים, צריך לבדוק.
טלב אלסאנע: זו הנחה אפשרית.
יאיר גלר: אם הקביעה כאן היא לפי כמויות אז יהיו יותר תיקים במחוזי, זה לא שנתפוס יותר סוחרי סמים גדולים, יותר אנשים עם פחות סמים יגיעו למחוזי.
יפעת רווה: למה צריך להגיע למחוזי?
יפעת רווה: אם הכל הוא עניין של שימוש אני לא מבינה למה זה צריך להגיע למחוזי?
יפעת רווה: צריך לבדוק את הנושא.
יאיר גלר: אבל אם הסחר לפי כמות, אין לי את הנתונים עד כדי אחד, הייתי מבקש לבדוק אותם כי אני אומר שהאחוז הוא ברמת מובהקת של 50% מול 5%, איך שאת לא תסתכלי על זה עם כל ההנחות המוצא אני חושב שיש כאן בעייתיות.
יאיר גלר: דבר נוסף שיש לגביו בעיתיות, דיבר עליו השופט משה גל, והוא הנושא של הסדרי טיעון.
יאיר גלר: דיברו על זה בהרבה מאוד פורומים כולל אנשי המשפט הכי בכירים במדינת ישראל, אנחנו חושבים שיש כאן בעיתיות אמיתית.
יאיר גלר: כלומר, אני מבין את העומסים, הרי ישבנו אצלך ודיברנו על העניין הזה, כאשר שמונה- תשעה הסדרי טיעון מעשרה תיקים יוצאים לדרך, אני אומר שהסטטיסטיקה כאן לא יכולה לשקר.
טלב אלסאנע: שמונה – תשעה, מתוך עשרה תיקים?
דרורה נחמני רוט: אי אפשר להפיק נתונים כאלה.
דרורה נחמני רוט: ניסתי ולא הצלחתי.
טלב אלסאנע: נמצא כאן המנכ"ל של הרשות הלאומית למלחמה בסמים ואלכוהול, הוא מוסר נתון.
טלב אלסאנע: את אומרת שהנתון הזה לא נכון?
יפעת רווה: לא שהוא לא נכון, אני יכולה לומר שאין לו אפשרות להפיק נתון בנוגע להסדרי טיעון, אפשר להניח מה הנתון הזה.
טלב אלסאנע: על סמך מה אתה מציין את הנתון הזה?
יאיר גלר: הנתון הזה הוא לא על סמך מחקר, הוא על סמך גם שיחות עם אנשי משרד המשפטים וגם עם אנשי המשטרה.
טלב אלסאנע: לא שמונה מתוך עשרה.
טלב אלסאנע: כמה מתוך עשרה תיקים?
דרורה נחמני רוט: ניסתי להפיק את הנתונים האלה ולא הצלחתי לקבל נתונים.
טלב אלסאנע: למה לא?
טלב אלסאנע: לקחת את מספר התיקים בשנה, לבדוק כמה תיקים הוגשו וכמה נגמרו בעסקת טיעון.
טלב אלסאנע: מה הבעיה?
טלב אלסאנע: לבדוק למשל שהתיק הזה נגמר ללא עסקה וזה נגמר עם עסקה, למה אין דיווח?
טלב אלסאנע: יש בעיה לעשות את זה?
דרורה נחמני רוט: הדיווח הוא לא מלא.
דרורה נחמני רוט: הגשנו נייר עמדה בעניין הזה לבית משפט.
עדנה טנא: פרקליטים וגם תובעים כן מונחים לציין במסגרת גזר הדין האם גזר הדין הושג בהסדר והאם לא, נכון להיום אין מידע כזה אצל אף אחד ולכן אי אפשר לדבר בנתונים.
עדנה טנא: ההנחה היא שמגיעים להרבה הסדרי טיעון.
דרורה נחמני רוט: אבל הנחה שקיימת גם ביחס לעבירות אחרות, אין כאן שום ייחודיות לעבירות סמים.
טלב אלסאנע: לא מדובר על עבירות אחרות, בואו נתמקד בנושא שלנו.
דרורה נחמני רוט: אבל אם מדברים על אחוזים גבוהים של הסדרי טיעון, אי אפשר לקחת ולהגיד שזה משפיע על רמת הענישה בסמים.
דרורה נחמני רוט: יש הרבה עסקאות טיעון בכל קשת העבירות הקיימות.
יאיר גלר: בנושא אחידות, וכאן אני מדבר על סמך מחקרים שעשינו, הנושא של אחידות כמעט ולא קיים בין המחוזות, בין החלוקה של בית משפט שלום למחוזי, ובין כמובן גובה העונשים.
יאיר גלר: יש שוני, הייתי אומר כמעט מובהק בענישה על אותן עבירות, שוב, אפשר לומר שכל מקרה לגופו אבל כאשר נעשו איזה סטטיסטיקות הסתבר שהדמיון הוא דמיון מאוד בעייתי.
יאיר גלר: אני חושב שגם בנושא של האחידות יש מקום שבתי המשפט יתנו את הדעת למרות שאותנו כרשות זה פחות מעניין, אני אומר שבמסגרת המחקרים שעשינו התמונה הזאת גם כן בלטה מאוד.
יאיר גלר: אני לא אחזור על כל הדברים שנאמרו כאן, אין לי צל של ספק ודיברת אדוני היושב ראש על נושא עונשי מינימום, אני מכיר את נושא שיקול הדעת השיפוטי ואני מכבד אותו, יחד עם זאת אנחנו סבורים שנושא עונשי מינימום חייב להישקל באותה וועדה של וועדת חוק וחוקה שהוקמה בנושא  הבניית שיקול הדעת.
יאיר גלר: לדעתנו זה סוג העבירה שחייב להיות בה מסר מאוד מאוד מרתיע, אני אומר שוב שהיום הוא כמעט ואינו קיים.
יאיר גלר: כאשר אתה עוצר גם את העבריינים גם בנושא סחר, ובוודאי בנושא שימוש, הנושא של הרתעה המרכיב הזה כמעט ונעלם, ועל כן עונשי המינימום משמעותיים.
יאיר גלר: לדעתנו חייב להישקל על ידי בתי המשפט הוא הנושא שציינתי שהרבה יותר תיקים  יועברו למחוזי.
יאיר גלר: הסתבר גם שכאשר זה מגיע למחוזי 97% מהם הסתיימו בהרשעה לעומת בית המשפט השלום שבהם חלק גדול, או אולי 50% רק הסתיימו בהרשעות שהובילו למאסר כמובן.
יאיר גלר: אני אומר שוב, אם ניתן, ואני לא יודע איך ניתן כי זו תשובה של בתי משפט שהייתי שמח לשמוע, אם ניתן להעביר יותר תיקים למחוזי.
יאיר גלר: גם כאן יש איזה מסר מרתיע.
יאיר גלר: לגבי הרפורמה, אני חושב שפקודת הסמים הגם שהיא מאוד מאוד מיושנת מבחינת שנים, אבל יש אפילו דברים שכבר לימדו אותנו חברינו ממשרד המשפטים שיש פקודות עוד יותר עתיקות, אני לא בטוח שנושא פתיחתה או שינויה יוביל לאיזה שינוי בסופו של יום על ידי שופט כזה או אחר.
יאיר גלר: אני חושב שדווקא הכלים שעומדים היום לרשות השופטים מספקים.
יאיר גלר: אני אומר שוב שגם אם ניתן לשנות את זה אני לא בטוח כמה כדאי היום להיכנס בעוצמות רבות כדי לשנות את זה.
טלב אלסאנע: למה לשנות?
טלב אלסאנע: מה השתנה מאז ועד היום?
טלב אלסאנע: הגעתם למסקנה שצריך לשנות כי היא מיושנת?
יאיר גלר: עדכון של הרבה מאוד פרטים פנימיים.
טלב אלסאנע: זו עבודה קשה, עבודה רצינית.
טלב אלסאנע: לעשות טלאים על גבי טלאים וכל פעם לשנות סעיף קטן לא - - -
יפעת רווה: גם לשנות את פסיקת בית המשפט, גם התייחסות של בית המשפט, צריך לעשות סקר רחב ביותר.
יאיר גלר: דבר נוסף שהייתי כן ממליץ, זה הנושא של בית דין לסמים.
יאיר גלר: מהנתונים שיש אצלנו גם שזה פיילוט, מצביעים בעולם ברמה מובהקת, ברמה של אלפי תיקים שהצטברו והתוצאות שלהם, גם במדינת ישראל ונכון שהמדגם הוא יחסית קטן, אבל הוכיח על הצלחה.
יאיר גלר: כלומר יש הגיון רב בבניית בתי דין נוספים.
יאיר גלר: אנחנו לצורך העניין הזה באנו בדברים גם עם כבוד השופט משה גל וגם עם נשיאים בירושלים, חיפה ובאר שבע, יש בהחלט נכונות.
יאיר גלר: יש בעיה תקציבית ואנחנו מנסים לפתור את זה ברמה אחרת על ידי השתתפות תקציבית מסוימת של הרשות הלאומית למלחמה בסמים, נושא שעלה אצלנו בחודש דצמבר כפתרון והוא נלמד עכשיו, על ידי העסקת איש מטעמנו שירכז.
יאיר גלר: היום אותו אדם שעושה את זה בתל אביב, עורך דין אדיר כץ, רק לצורך הפרוטוקול, מוכן לקחת על עצמו כמובן בתשלום מסוים שאנחנו מוכנים לממן אותו על מנת להביא יותר אנשים לתל אביב, אולי למרכז את זה.
יאיר גלר: כאן גם כבוד השופט משה גל הסכים שתל אביב ימשיך לפעול, זה נאמר בשיחה בינינו, ולאו דווקא ללכת למקומות אחרים.
יאיר גלר: יכול להיות שזה יהיה סוג הפתרון.
יאיר גלר: אני אומר שהוא נלמד כרגע ובסך הכל כחודש נלמד.
יאיר גלר: אבל בהחלט הפיילוט הצביע על מגמה מאוד טובה בהעלאת האחוזים של הנגמלים וסיוע לאותם אנשים.
יאיר גלר: מבחינתו וכמו שאמרה אתי שכל מקרה ומקרה לגופו ואנחנו רוצים לסייע,כול אחד כזה, ואנחנו מכירים שלא רק הוא הנאשם, זה כל המעגל המשפחתי והתעסוקתי סביבו.
יאיר גלר: ההשפעה כאן היא השפעה מאוד דרמטית.
יאיר גלר: על כן בתי דין לסמים הצליחו בעולם.
יאיר גלר: אנחנו חושבים כמעט בוודאות שזה יצליח גם במדינת ישראל, ואנחנו נלך בכיוון הזה.
טלב אלסאנע: אנחנו נבקש מנציג משרד האוצר.
טלב אלסאנע: שמענו הרבה התייחסות למגבלות עקב קשיים בכוח אדם ובעיות תקציביות.
יאיר אידר: אני חייב לציין שרוב הבעיות כאן לא היו דווקא בעיות כוח אדם ובעיות תקציביות, הטענות היו החמרת הענישה והאם כן לתת עונשים.
טלב אלסאנע: אי אפשר להחמיר כי אם אנחנו צריכים לנהל תיקים צריך יותר כוח באדם במערכת בתי המשפט, יותר כוח אדם בפרקליטות.
יאיר אידר: המשטרה עובדת על ארבעה עשר תיקים עד שניתן מאסר ראשון, אם זה היה ניתן על התיק הראשון, כבר מזמן היו חוסכים הרבה עבודה.
טלב אלסאנע: מבחינת מערכת המשפט למשל, שמענו שבית הדין לסמים אינו מתוקצב על ידכם, עניין של מחסור בשופטים, אומרים שכדי להתמודד בצורה אפקטיבית ויעילה צריך אולי להכפיל את מספר השופטים במדינת ישראל, להוסיף עוד תקנים לפרקליטות כדי להתמודד בצורה אפקטיבית ויעילה.
טלב אלסאנע: יש פניות אליכם בעניין הזה, יש בעיה של מגבלות תקציביות ועוד.
יאיר אידר: אפשר להכפיל כל גוף במדינה הזאת, גם את השופטים, גם את המשטרה, גם את הפרקליטות בסוף זה עניין של סדרי עדיפויות של כל גוף וגוף.
יאיר אידר: אם המשטרה מחליטה יותר להשקיע משאבים בתפיסת סמים שזה כרגע  הנושא היותר חשוב לה, היא מוזמנת לעשות את זה, אותו הדבר בתי משפט.
יאיר אידר: אני רפרנט בטחון פנים ואני לא מכיר את הדרישות שהעלו בתי משפט.
יאיר אידר: אני יותר מתעסק עם המשטרה אבל בסופו של יום זה אותו סיפור, יש מגבלת משאבים, המדינה מוגבלת במשאבים ואי אפשר לטפל בכל דבר, מה לעשות למרות שהיינו רוצים לטפל בתחום הסמים אבל עכשיו יש כבאות ויש שרפות, ובכל דבר צריך לטפל.
טלב אלסאנע: הם יכולים לגרום לתבערה ולהרבה הוצאות.
יאיר אדיר: אני מבין שכאן הבעיה המרכזית עוד לפני מתן תקנים היא דווקא עניין של חקיקה, אם רוצים לעשות עונשי מינימום זה עניין של החלטה.
יאיר אדיר: אם רוצים להחמיר את הענישה והאם נכון או לא נכון לעשות את זה, אולי כן הסדר טיעון או לא הסדר טיעון.
טלב אלסאנע: יש כאן השלכות.
טלב אלסאנע: בענישת מינימום או בהחמרת הענישה, זה יוביל לכך שיהיו יותר אסירים שישהו תקופה ארוכה יותר בבית הסוהר, יותר מיטות, יותר תקנים.
יאיר אידר: אבל אם זה מונע פשיעה, אם זה מונע עבריינים נוספים אולי זה שווה.
יאיר אידר: צריך לבחון את זה.
יאיר אידר: יכול להיות שלטווח הקצר זה יעלה יותר אבל לטווח הארוך אולי זה יחסוך.
יאיר אידר: יכול להיות ואני לא יודע ואני מבין שזה עיקר הדיון, הדיון הוא לא שחסר יותר שופטים.
יאיר אידר: תמיד חסר.
איתן גורני: דיברנו כאן על המון דברים, נעשה קצת סדר.
איתן גורני: אנחנו צריכים קודם כל להפריד בין בני נוער למבוגרים.
איתן גורני: בוודאי שלנוער הגישה צריכה להיות יותר טיפולית ויותר מתוך רצון לתפוס אותם בציצית ראשם לפני שהם נכנסים לעומק.
איתן גורני: לגבי מבוגרים אנחנו צריכים להבדיל בין המשתמשים שבהרבה מאוד מקומות בעולם רואים אותם כחולים ולא כעבריינים ואז הגישה אליהם היא הגישה הטיפולית.
איתן גורני: שוב, צריכים שיהיו לנו המשאבים ויש לנו בארץ לא מעט, אם אנחנו משווים את עצמנו למקומות אחרים מצבנו בכלל לא רע מבחינת התוצאות הטיפוליות שיש לאנשים שרוצים להיכנס לטיפול בכל סוגי האופציות.
איתן גורני: אבל כשאנחנו מגיעים למקטע של סוחרי הסמים, אני לא נכנס להבחנה של גדולים קטנים, סוחרי הסמים ואלה שמחזיקים בכמויות גדולות למטרות סחר גם אם לא תפסו אותם שהם מכרו את הכמויות הגדולות, לא יעזור אנחנו מסתובבים ומסתובבים וצריך לפעול להחמרת הענישה.
איתן גורני: בנוגע לסטטיסטיקה שחלק כאן מתלהבים ממנה וחלק לא, סטטיסטיקה היא כלי של מדעי החברה ואי אפשר להתעלם ממנה, כי הממוצע והשכיח אומר משהו וחציון אומר משהו, וגם אם אתם אומרים שיש תיקים של ארבע עשרה שנה ושתיים עשרה שנה ועשר שנים, הרי כדי להגיע לממוצע נמוך יש אלפי התיקים שבהם לא מקבלים כלום.
איתן גורני: אז אל תגידו שסטטיסטיקה לא מבטא מגמות.
איתן גורני: המערכת המשפטית, גם התביעה המשטרתית, הפרקליטות וגם מערכת בתי המשפט רחוקה מלמצות ממחצית מעונשי המאסר המקסימאליים.
איתן גורני: לא אכפת לי אם יש עומס גדול על בתי המשפט המחוזיים ומעבירים המון תיקים לבית משפט השלום.
איתן גורני: אבל בית המשפט שלום יכול להטיל עונשים של עד שבע שנות מאסר.
איתן גורני: מי יראה לי כמה תיקים כאלה של שש, חמש, תעזבו אותי עם שבע, אבל של שש, חמש וארבע, יש מעט מאוד.
איתן גורני: לכן כדאי לכולנו לא להגיד שכל אחד מבסוט מעצמו.
גלעד נתן: הוא העלה את נושא הסטטיסטיקה, זה נכון, אבל סטטיסטיקה צריכה להיות גם מדויקת וזה מה שהיה חסר לי בנתונים שקיבלתי.
גלעד נתן: צריך לדעת סטטיסטיקה מה, כמה חומר, איזה בית משפט.
גלעד נתן: אפשר לבדוק ואני לא מסכים שאי אפשר לבדוק, אבל באמת צריך לדעת באילו תיקים, תיקים של איזה סם, כמות הסם.
גלעד נתן: כל הדברים האלה יכולים להיות, וכמה עונשים בהסדר וכמה לא.
גלעד נתן: כשהסטטיסטיקה תהייה יותר מפורטת יהיה גם קל להתייחס אליה כאל נתון.
טלב אלסאנע: לצורך הסיכום אני רוצה לציין שאנחנו רואים חשיבות רבה בעניין של ענישה כגורם מרתיע.
טלב אלסאנע: חשוב מאוד שכל חוליה תמצא את הפוטנציאל שיש לרשותה כדי להתמודד עם תופעת סחר הסמים.
טלב אלסאנע: הוועדה סבורה שבהיבט הענישה, שהיא אחד הגומרים להתמודדות בתופעת סחר הסמים, הענישה אינה הולמת ואינה עומדת בפרופורציה גם של עבירת סחר הסמים וגם לעונש המקסימאלי שנקבע על ידי המחוקק.
טלב אלסאנע: הענישה הקיימת, על פי הסקירה ששמענו, ומבלי לתת חוות דעת, אבל הנתונים על פניהם מראים שהמגמה מקלה ואם היא לא מעודדת היא לא מרתיעה בצורה מספקת.
טלב אלסאנע: הוועדה תבקש לקבל נתונים יותר מדויקים מהרשות הלאומית למלחמה בסמים ואלכוהול, וגם לתת לנו נתונים משווים לגבי מדינות אחרות על גובה הענישה וגם על ממדי הענישה.
טלב אלסאנע: כמובן שאנחנו עושים הבחנה בין סחר והחזקת סמים לבין השימוש בסמים.
טלב אלסאנע: בנוגע לשימוש ההתמודדות צריכה להיות משיקולים אחרים ובתכלית אחרת.
טלב אלסאנע: כאשר אנחנו מדברים על סחר בסמים הגישה צריכה להיות עם דגש על ההרתעה.
טלב אלסאנע: בישיבה הבאה נתייחס לעניין החילוט.
טלב אלסאנע: עד היום לא שמענו על המדינות של הפרקליטות בנושא החילוט, באילו מקרים מבקשים ואם לא מבקשים מדוע לא מבקשים.
טלב אלסאנע: אנחנו מברכים על המגמה לכלול בדיווח פסקי הדין אם התיק נסגר בעסקת טיעון או לא.
טלב אלסאנע: זאת כדי לבחון ולעקוב אחר מידת השימוש בעסקאות טיעון כדי לסיים תיקים.
טלב אלסאנע: הוועדה תקיים דיון המשך בנושא הזה.
טלב אלסאנע: לדעתי מה שהוצג כאן על ידי רפ"ק אביעד סוהר ראש מדור מחקר תשתיתי, הם נתונים מאירי עיניים וחשובים למרות שאינם כל כך מדויקים, אבל לדעתי הם מצביעים על מגמה.
טלב אלסאנע: זה אחד מהנושאים שהוועדה תעקוב ותראה איך אפשר למצות את הפוטנציאל הענישה לגבי סוחרי סמים, אנחנו לא רוצים לדבר על נושא הייבוא, מקרים בודדים שבהם מייבאים כמויות אדירות שבהם באמת הענישה היא ענישה הולמת.
טלב אלסאנע: לדעתי בנוגע לעבירות הסחר יש מרחב רחב להחמרה והגברת הענישה.
טלב אלסאנע: תודה רבה הישיבה נעולה.
טלב אלסאנע: צהרים טובים, אני פותח את הישיבה וזה עניין השתתפות אגף הרוקחות במאבק בסמים, בסמי הפיצוציות בהשתתפות מנכ"ל , ד"ר רוני גמזו.
טלב אלסאנע: אנחנו נעבור לגבי הנכבדים, הנוכחים שמשתתפים איתנו בדיון.
טלב אלסאנע: (הצגת הנוכחים) אנחנו מקדמים בברכה השתתפותו של המנכ"ל, זה היה חשוב לדיון וחשוב לועדה.
טלב אלסאנע: אנחנו רואים בחשיבות רבה את הפעילות של היחידה, שאני, איך שאני הבנתי היא, כפי שצויין כאן, אמורה להיות חוד החנית במלחמה בפשיעה הפרמצבטית בישראל, וביחידה הזו מועסקים כיום שלושה עובדים.
טלב אלסאנע: לשם השוואה, בניו זילנד, שחיים בה 4 מיליון תושבים, הועסקו בשנת 2007 ביחידה המקבילה ב, 8 עובדים.
טלב אלסאנע: כיום עובדים באותה יחידה למעלה מ – 10 עובדים.
טלב אלסאנע: נוסף על משימותיה בתחום המאבק בנגע הסמים, בתרופות המזוייפות, יש ליחידה גם משימות נוספות ולכן השאלה נשאלה אם אכן היא יכולה לעמוד במשימות המוטלות עליה בתחום הסמים והתרופות המזוייפות, ועוד משימות שאינן מוגדרות.
טלב אלסאנע: הנושא הזה, איך שאנחנו הבנו, גם הועלה בשנת 2007, ומאז ועד היום חלפו שנים, אבל לא נוספו תקנים עוד.
טלב אלסאנע: על פי מה שנמסר לנו, משרד האוצר במסגרת התקציב לשנת 2011, 2012, הוקצו ל 140 תקנים למפקחים, כאשר 70 תקנים יינתנו בשנת התקציב 2011, ו – 70 בשנת 2012.
טלב אלסאנע: תקנים אלה אינם מיועדים.
טלב אלסאנע: דהיינו המשרד הוא רשאי לתקצב אותם, לייעד אותם על פי צרכיו, ועל פי סדר העדיפויות שהוא יקבע.
ערן הכהן: 40 מהם כל שנה הם לפי צרכיו, ועוד 30 בתיאום עם משרד האוצר.
ערן הכהן: זאת אומרת, כל שנה יש 40 לפי צרכיו, ועוד 30 בתיאום עם משרד האוצר.
טלב אלסאנע: או.
טלב אלסאנע: קיי.
ערן הכהן: זאת אומרת, זה 80 ו – 60 בתיאום.
טלב אלסאנע: הוא רשאי לנייד על פי שיקול הדעת של המשרד.
ערן הכהן: זה מה שעבר בחוק התקציב.
טלב אלסאנע: וכן גם כן יש בעיה, בנוסף לבעיית כוח אדם, יש את העניין של הענישה והצורך בתיקון הענישה המירבית בפקודת הרוקחות, וכאן אנחנו נשמע מהיועצים המשפטיים.
טלב אלסאנע: הם נמצאים פה, הגיעו לכאן לדיון.
טלב אלסאנע: אני אבקש שנפתח עם הצגת הבעיה, או שכבוד המנכ"ל אתה רשאי להתייחס לנושא.
רוני גמזו: מהזמן שנכנסתי לתפקיד הכרתי את היחידה של מיקי שנמצאת בתיאום מקצועי עם בתיה.
רוני גמזו: העבודה שנעשית, קודם כל צריך להבין, ישראל נמצאת, ויעידו על זה גורמי אכיפת החוק, ישראל נמצאת במיקום גיאוגרפי שיוצר בעיה ואתגר הרבה יותר גדול ממדינות אחרות בהקשר של הפשיעה הפרמצבטית.
רוני גמזו: גם העובדה שאנחנו מחוברים בגבולות לרשות, וגם העובדה שיש לנו בתוך מדינת ישראל כניסות וזליגות של תרופות מזוייפות, מחייבת את כולנו, אם אנחנו רוצים לשמור על התעשייה הזו, ועל בריאות האוכלוסייה, להשקיע בזה הרבה יותר.
רוני גמזו: העבודה שנעשית על ידי מיקי והיחידה, הוצגה לי פעמיים: פעם אחת במצגת ובהיכרות עם היחידה, ואפשר לומר שזאת יחידה, אני אומר את זה בצורה ברורה, שחסר לה משאבים.
רוני גמזו: הם ביקשו גם משאבים שהם קשורים בכוח אדם, גם משאבים שהם קשורים בתקציבים.
רוני גמזו: המיגבלה היא באמת בלתי אפשרית כרגע להגדיל את המשאבים שלהם.
רוני גמזו: האוצר באמת בהסכם בו האוצר נתן לנו תקנים, צריך לזכור שהתקנים האלה ניתנו בעיקר לאותו תחום שאנחנו רואים בו ממש קריסה.
רוני גמזו: זה היה שירותי המזון והפיקוח על המזון.
רוני גמזו: זה לא שבעניין הזה יש לנו פתרון לכל בעיות , והבעיות הם עצומות ורבות בהקשר של מערכות הרבות והשונות.
רוני גמזו: אנחנו, והעידו כאן אנשי המקצוע, אנחנו הטרנד שהתופעה של סמים בפיצוציות, ובמקומות שכאלה, רק הולך ועולה.
רוני גמזו: והאתגרים רק גדלים.
רוני גמזו: אני לראשונה בממשלה מכיר את הבעייתיות של תקנים.
רוני גמזו: אני אומר: תנו לי אפילו את התקנים בלי כסף.
רוני גמזו: אני אצטרך להסתדר.
רוני גמזו: אני אדע להסתדר.
רוני גמזו: 2, 3 אני כבר אמצע את הדרך להתייעל במקומות אחרים.
רוני גמזו: אבל הסיטואציה הנתונה שאני צריך כאן אישורים של נציבות שירות המדינה על כל דבר שכזה שאם הוא היה רשות, אז אף אחד לא היה שואל את השאלה בכלל.
רוני גמזו: והקנסות שהם יכולים בעצם להחזיר את העלויות בעצמם.
רוני גמזו: אז יכול אפשר להכניס אותי לפינה ולהגיד לי: תשמע, קיבלת תקנים, שבור את הראש.
רוני גמזו: ברגע שיגידו לי את זה אז לא יהיו תקנים ליחידה, כי יש לי בעיות אחרות.
רוני גמזו: הבעיות הם קשות מאד, זמינוּת, טיפולי בריאות הנפש.
רוני גמזו: דברים אחרים בתוך המערכת.
רוני גמזו: הצלחנו, למשל, עם חלק מהתקנים שכבר גייסנו בנושא של המזון, סתם אני אתן לכם דוגמא, לסגור את פערי ההמתנה בתחנות ההסגר במדינת ישראל שלפני, כשאני נכנסתי לתפקיד, פערי המְתנה היו שבועיים, שלושה המזון היה מחכה בתחנות ההסגר.
רוני גמזו: אני כרגע לפני בעיות אחרות.
רוני גמזו: אז לכן זה לא פתרון בשבילי.
רוני גמזו: ואם זה הפתרון, אז אני כמנכ"ל בסדרי עדיפויות שלי, הם לא בסדר העדיפויות לצערי.
רוני גמזו: זה אני אומר בשיא הכנות כאן למול כולם.
רוני גמזו: אני גם מנצל, במידה מסויימת, את השריטה של מיקי.
רוני גמזו: הוא שרוט.
רוני גמזו: הוא והיחידה שלו שרוטים.
טלב אלסאנע: הוא רק שרוט?
רוני גמזו: לא, אני אומר את זה, אני אומר את זה בהצדעה ובהכנעה, כי לא תמיד אתה רואה עובדי מדינה ברמת התלהבות כפי שמיקי יצר בתוך היחידה שלו.
רוני גמזו: אני חושב שבתיה תסכים איתי, וכל השותפים כאן יסכימו, כמות המיילים שאני מקבל ממנו, והמכתבים שאני מקבל ממנו, תמיד גורמים לי אושר על כך שאני יודע שיש לי אדם בתוך המשרד שמשקיע מעל ומעבר.
רוני גמזו: אבל לא נוח לי ממנו, כי אתה יודע, מתוך היחידה הוא אומר לי: עוד שעות, עוד זה, ואני לא יכול להסדיר את זה.
רוני גמזו: כי כל דבר כאן נציבות, נציבות, תספור לי פה, תספור לי שם.
רוני גמזו: ולכן, ובסופו של דבר, כמנכ"ל שתסמכו עלי שאני מקבל את הסדרי עדיפויות שלי נכון, הוא לא זכה בסדרי העדיפויות שלי.
רוני גמזו: ואני לא השארתי אותו לדיון כאן בכנסת.
רוני גמזו: כולכם כאן יודעים שאני לא יזמתי את הדיון זאת סיטואציה שבה אנחנו משתדלים לעשות רגולציה במה שיש לנו, ואני אומר לכם, היא לא מספיקה.
רוני גמזו: ואנחנו כמדינה אידיוטים.
רוני גמזו: כי אנחנו יכולים, באמצעות ההתלהבות שלו, עוד כמה תקנים, לעשות רגולציה הרבה יותר טובה.
רוני גמזו: תקנים שייועדו לתחום הזה.
רוני גמזו: כי בסופו של דבר, אולי אגרות, אגרות ייעודיות, לא ייעודיות, בסופו של דבר, הם יכולים לעשות עבודה הרבה יותר טובה.
רוני גמזו: האתגר כאן הוא הרבה יותר גדול ממה שאנחנו מתארים לעצמנו.
רוני גמזו: תודה.
רוני גמזו: זה הייתה האמירה שלי.
טלב אלסאנע: אנחנו נשמע התייחסות של מיקי לגבי הבעיה שהוא נתקל בה.
טלב אלסאנע: אנחנו נחזור למנכ"ל עוד פעם, כי אני חושב שהתשובה ששמענו לא, לחלוטין לא מספקת.
טלב אלסאנע: אנחנו סומכים על שיקול דעת שלו.
טלב אלסאנע: אנחנו מעריכים את הפעילות שלו.
טלב אלסאנע: אבל גם במסגרת סדר העדיפויות זה סוגיה של שיקול דעת, ולכן במסגרת הזו יש לנו גם כן התייחסות, ויש לנו מה להגיד.
טלב אלסאנע: מיקי יציג את הבעיות שבהם נתקל.
טלב אלסאנע: את המשימות שהוא ממלא.
טלב אלסאנע: את המחסור בכוח אדם, וההשלכות שלו, והמשמעות שלו, כי מזה נגזרת גם כן החשיבות איפה זה צריך להציב אותו בסדר העדיפויות.
מיקי אריאלי: אנחנו יחידה של 3 אנשים.
מיקי אריאלי: הפריסה של כל הארץ.
מיקי אריאלי: בין היתר אנחנו מטפלים בסמי פיצוציות.
מיקי אריאלי: אנחנו מטפלים בחומר מוצא.
מיקי אריאלי: אנחנו מטפלים בחומר דילול.
מיקי אריאלי: אנחנו מטפלים בנושא של תרופות מזוייפות, או תוספי תזונה.
מיקי אריאלי: היום אחת מהבעיות הכי עיקריות שלי זה תוספי תזונה שבסופו של דבר מכילים תרופות, שיש לי לפחות 5 אנשים מאושפזים.
מיקי אריאלי: אתמול בשעה 6 בבוקר רוני ואני היינו במשטרת כפר סבא על סמך מידע של היחידה שלנו.
מיקי אריאלי: עשינו מעצרים עם יחידת הונאה מרכז, באמת עבודה נהדרת מבחינתם, אנשים שמוכרים את התרופות האלה.
מיקי אריאלי: התיק הזה מסתעף.
מיקי אריאלי: בסופו של דבר אנשים מאושפזים.
מיקי אריאלי: וזה רק מה שנקרא: הטיפ של הקרחון עד כמה אנשים נפגעים בריאותית מהדברים שאנחנו מדברים.
מיקי אריאלי: אם זה באמת "נייס גאי", על סמי פיצוציות שאנחנו יודעים על אנשים מאושפזים.
מיקי אריאלי: בסופו של דבר זה פוגע בבריאות הציבור.
מיקי אריאלי: בסופו של דבר כולנו משלמים על זה.
מיקי אריאלי: אנחנו, למשל דוגמא: לקחתי על עצמי משימה לעבוד באמת עם אודי וראש מז"פ על כל הנושא של חומר דילול.
מיקי אריאלי: פאראצטמול שמגיע לדילול הירואין.
מיקי אריאלי: התחלנו לעשות באמת, מצאנו כמה דברים מעניינים ונחמדים.
מיקי אריאלי: אין לי כוח אדם.
מיקי אריאלי: אני אומר לכם בפירוש, ללכת עכשיו.
טלב אלסאנע: מה המשמעות של מחסור בכוח אדם?
טלב אלסאנע: איך זה משמעות של זה לגבי החברה?
טלב אלסאנע: איך ההשלכות של הדבר הזה?
מיקי אריאלי: או.
מיקי אריאלי: קיי.
מיקי אריאלי: ההשלכות הם ככה: אם אני, אני חייב לחשוב באותו זמן שיש לי 5 אנשים שנפגעו מהתוספי תזונה שיש שם חומר פעיל אמפטמינים בפנים, ואם באמת לשים הרבה מאמץ על הסיפור הזה, או אני אתחיל לשים יותר מאמץ על הנושא, על טווח יותר ארוך, על הנושא של חומר דילול שאני חייב לעשות.
מיקי אריאלי: זה חשוב לנו ביותר.
מיקי אריאלי: מהצד השלישי, יש לי אותו, שהוא נמצא, רוני, נמצא באלנבי.
מיקי אריאלי: הוא נמצא בדואר חבילות תל אביב, דואר חבילות חיפה.
מיקי אריאלי: הוא איש הקשר שלי גם בנתב"ג, תפיסות שאנחנו הבאנו היום, אבל אני אומר לכם, כמות של סטרואידים אנאבוליים שמגיעים בחדר כושר לכל בן אדם.
מיקי אריאלי: ילד בן 16 שמוכרים אותן, שמגיע מוברח מתאילנד.
מיקי אריאלי: הוא תפס אתמול אלפים של אלפים של כדורים.
מיקי אריאלי: אילו היה לי כוח אדם, לפחות הפיקוח, שאנחנו עובדים צמוד עם משטרת ישראל, עם מכס ישראל, במיוחד עם יחידות חוץ לארץ שיש לנו היום, 4 תיקים פעילים עם ה – DEA הדראג אנפורסמנט של ארצות הברית.
מיקי אריאלי: ה – BKA, ה – FBI של גרמניה.
מיקי אריאלי: וה – OCI היחידה המקבילה שלנו על סטרואידים אנאבולים.
מיקי אריאלי: סטרואידים אנאבולים שמייצרים כאן בארץ, וגם הנושא של תרופות מזוייפות.
מיקי אריאלי: איפה אני, יש לי 3 אנשים.
מיקי אריאלי: אני, אני, באמת יש לי, באמת המנכ"ל צודק ב – 400 אחוז.
מיקי אריאלי: אני שרוט טוטאלי, וברוך השם יש לי אנשים שרוטים.
מיקי אריאלי: אנחנו רוצים רק לעבוד.
מיקי אריאלי: אשתי מבסוטית שאני לא בבית.
מיקי אריאלי: תן לי לעבוד.
מיקי אריאלי: אנחנו רוצים לעבוד.
מיקי אריאלי: תן לנו את הכלים לעבוד.
רוני ברקוביץ: ד"ר רוני ברקוביץ, היחידה למאבק בפשע הפרמצבטי.
רוני ברקוביץ: אני רוקח, עובד עם מיקי.
רוני ברקוביץ: פשוט רק מה שהיה לנו אתמול, יום עבודה אחד.
רוני ברקוביץ: היינו ב – 6 בבוקר בכפר סבא בגלל גברת שמכרה תוספי תזונה שהכילו חומרים פעילים תרופתיים.
רוני ברקוביץ: היא מכרה, החומר ... שזה גרם לאשפוזים.
רוני ברקוביץ: אני קיבלתי טלפון ביחידה.
רוני ברקוביץ: עשיתי קניות ביוּם מאותה גברת.
רוני ברקוביץ: הגענו אליה ב – 6 בבוקר.
רוני ברקוביץ: תפסנו אצלה המון תרופות מזוייפות בבית.
רוני ברקוביץ: הם נמצאים פה.
רוני ברקוביץ: הם יישלחו למעבדה.
רוני ברקוביץ: יש מעצרים, הכל.
רוני ברקוביץ: אחר הצהרים בדואר – שתי תפיסות של סטרואידים אנאבולים.
רוני ברקוביץ: אלפי כדורים של סטרואידים אנאבולים.
רוני ברקוביץ: אחד תושב פתח תקווה.
רוני ברקוביץ: אחד תושב חולון.
רוני ברקוביץ: בארצות הברית זה בפקודה.
רוני ברקוביץ: פה לא.
רוני ברקוביץ: זה חומר מסוכן.
רוני ברקוביץ: ועכשיו אנחנו נערב כמובן את המשטרה.
רוני ברקוביץ: את היחידות.
רוני ברקוביץ: אנחנו גם נעשה פעילויות.
רוני ברקוביץ: חודש שעבר, בעקבות תפיסה בדואר של הסטרואידים עשינו פשיטה בחדר כושר בלוד.
רוני ברקוביץ: תפסנו שם המון תרופות מזוייפות.
רוני ברקוביץ: פעילות נון סטופ גם חוות דעת על זה.
רוני ברקוביץ: זה רק אתמול מה שהיה.
מיקי אריאלי: אם אני יכול רק דבר אחד.